وتووێژێکی گرینگە و چەند دیوێکی ئەو پڕۆسە ناڕوون و فرەڕەهەندە ئاشکرا دەکات. بە چەند تێبینییەوە. وەک پ

وتووێژێکی گرینگە و چەند دیوێکی ئەو پڕۆسە ناڕوون و فرەڕەهەندە ئاشکرا دەکات. بە چەند تێبینییەوە. وەک پێشتر ئاماژەمان پێ کردبوو و لەمدوایانەدا مەزڵووم لە دیمانە لەگەڵ ڕووداو دانی پێدا نا، پار هەڵەیەکی گەورە کرا، ئەویش ئەوە بوو کە مانگی مارسی ۲۰۲۵ ڕێککەوتنەکەیان پشتگوێ خست بەهیوا و تمووحی بنگۆڕانێ بەزمێ کە تێدا هەڤیازی زیاتر وەربگرن. دووەم ئەوەی نابێ لە پرسی زمانی کوردییدا تەنازۆل بکەن، لەم قۆناغەدا ئەوە دواسەنگەرە و ئەگەر هێڵێکی سوور هەبێ جارێ ئەوەیە. سێهەم ئەوەی لەڕووی هێمایینەوە باشتر ئەبوو ئیلهام و مەزڵووم ئەو دوو پۆستە قەبووڵ نەکەن و دوو کەسی‌تر بۆ ئەو ئەرکانە ڕابسپێرن. جا نازانم ئەوان پێیان سەپاندوون یان چی!بەگشتیی کورد لەو پارچە گچکەیەی کوردستان لە شەڕگەیەکی نوێدا خۆی دەبینێتەوە، قۆناغێکی زێدەهەستیارە و هێشتا زۆری بە بەرا ماوە. بەو هیوایە دەرفەت و ئیمکانی زیاتر، باشتر و گونجاوتر دەستەبەر ببێ و کوردان لەوێ هەنگاوی گەورەتر بهاوێژن.وەک فارسان دەڵین نظر نامحبوب؛ناوی سەرەکی سیاسەت لەم سەردەمە ئاڵۆزە، لەم گۆڕەپانە نایەکسان و لەم بەستێنە تا سەر ئێسقان دژەکوردەدا هەڵگرتنی «بەرپرسیارێتی»یە. لەو سۆنگەوە و بەدەر لە سەرجەم کەموکۆڕییەکان، ئەوەی ئیلهام، مەزڵووم، ئەوجالان و لە ئاستێکدا نێچیرڤان بۆ ئەو سێ پارچەیە دەیکەن، ئەوپەڕی بەرپرسیارێتییە.بۆ پاراستنی گیانی هاوڵاتیان، ڕێ گرتن لە شەڕ، ماڵوێرانی و کاولکاری و لەپێناو خۆشبژیوی مرۆڤی بەشمەینەتی کورد، پێویست بکا ئەوجالان دەبێ سەد گڵێمی‌تر بنێرێ بۆ باغچەلی، مەزڵووم و ئیلهام هەر ڕۆژ بە چەپکەگۆڵ و بزە بچنە شامێ و نێچیرڤان بە باڵای خامنەییدا هەڵبدا بەڵکوو مووشەکی کەمتر بنێن بە هەولێرەوە. ئەمە هۆتاڤ و چەپڵە ناهێنێ بەڵام گرێیەک لە هەزاران گرێ خەڵک دەکاتەوە. هەڵگرتنی بەرپرسیارێتی، ڕادیکاڵترین ئەکتە و هیچ فڕی بە محافزەکارییەوە نییە. خەبات و ڕێکخستن بەپێ دەرفەت و بەشێوەیەکی هاوتەریب لەپاڵ ئەم پڕۆسە ناچارییەدا دەکرێ و دەبێ بەردەوام بێت.ئەوەی لەمڕۆژانە لە فەزای باوی سۆشاڵمیدیای کوردییدا دەیبینین، بەڕاستی ڕیزپەڕی «کودک صفت»ییە. بەهیوای کەمۆکەیەک بلووغ و پێگەیشتن... .@jeqnemut